Toe Jan van Riebeeck die verversingspos aan die Kaap gevestig het, het die pastei saamgekom. Kreefpasteie is destyds gemaak, aanvanklik met ‘n broskorsdeeg en later na die Hugenote se aankoms, ook met skilferkorsdeeg. Iets wat ek baie graag sou wou proe is ‘n pastei uit die 1770’s van fyngesnyde kreef, ‘n bietjie asyn, ansjoevissous, eiergeel, broodkrummels en BAIE botter, wat in skilferkorsdeeg gebak is. Vleispasteie, of dit lamsvleis, hoender, wildsvleis of oorskietvleis is, het steeds ’n spesiale plek in ons koskultuur. Verskillende vleise is ook dikwels saam gebruik en pasteie van wilde voels was baie algemeen. So ook pasteie van vis en skulpvis. Maar ek moet sê die mees indrukwekkende pastei uit ons kosgeskiedenis is die rustringpastei of benepastei wat destyds gemaak is van skaap of boerbok. Dis gemaak met die hele rugstring, want hou in gedagte - die mense het nie destyds elektriese vleissae gehad soos vandag waarmee die rugstring maklik in tjops opgesny kon word nie. Die rugstring is sag gestowe en met been en al in ‘n pastei omskep – die bene steek dan so mooi deur die pasteideeg. Die geluk is dat hierdie pastei vandag weer herontdek word nadat mense soos Dine van Zyl en Dr HW Claassens daaroor geskryf het en Hetta van Deventer-Terblanche daarvan vertel het op die kosprogram Kokkedoor. Renata Coetzee gee in haar boek The South African Culinary Tradition ‘n resep vir bok, skaap of lamspastei waar die pastei met fynvleis gemaak is en van die bone bo-op die vleis gesit word om die deeg te ondersteun. (Hierdie resep gebruik 1 koppie wyn en 1 koppie asyn vir 2 kg vleis – en die ander geurmiddels is 5 ml basielkruid, sout en 2 ml fyn naeltjies). Pasteie en mode-neigings: Die verlede verskaf toenemend inspirasie vir die toekoms. Die koswêreld is altyd op die uitkyk vir iets nuuts, trendy en ongewoon. Een van die mees ongewone neigings wat ek onlangs raakgeloop het kom aangewaai uit die dorpie Bray in Engeland: troukoeke gemaak met lae van varkvleis-pasteie! Elke laag het ‘n ander geur, soos stadig-gekookte vark met uie-marmalade, een laag met brandrissie en ‘n ander laag met suurlemoen, knoffel en pietersielie). Die troukoek word met bossies roosmaryn, pietersielie en vars blomme versier en met pasteihartjies afgerond. Lees meer hieroor op http://www.perfectpie.co.uk/wedding-pies/ Padstalle en pastei-bestemmings: Dis met goeie rede dat die pasteiwinkeltjie Four and Twenty Blackbirds in Brooklyn, New York een van my aller-moet-besoek kosbestemmings is. Dis waar die twee susters Melissa en Emily Elsen (wat wat al bestempel is as pastei-savants) hulle wonderlike soet en sout skeppings optoor ; die mooiste waarvan ek nog gelees het. Intussen reis ek ewe gelukkig in my eie land en smul aan die lekkerste pasteie by ons uitstekende padstalle.
Ons begin met piekelvis, een van die oudste Kaapse visgeregte; en te oordeel aan die huiskokke met wie ek oor piekelvis gepraat het die afgelope ruk, ook een van ons mees geliefde erfkos-resepte. Vir alle praktiese doeleindes is ingelegde vis, piekelvis of kerrievis dieselfde ding - lae vis met lae uireringe wat met soetsuur speserypiekel deurweek is. Piekelvis was eeue gelede, volgens koshistorikus Hetta van Deventer-Terblanche, gemaak met gekruide asyn, maar sonder die borrie wat ons merendeels vandag gebruik.
Bediening: Plaas ‘n murgbeen in elke sopkom en skep sop oor. Strooi nog fyngekapte pietersielie oor en bedien vuurwarm. Share this:TwitterFacebookPinterestPrintLike this:Like Loading...	Tags: herfskos, lensiesop, murgbene, soetrissies, sopbene, winterkos	Comments
Toortisserie hoender met plomp tjips 1 hoender
Share this:TwitterFacebookPinterestPrintLike this:Like Loading...	Tags: braaiaartappels, honeder, rotisserie, tjips	Comments
Resepbron: Annie Bell se Baking Bible. Share this:TwitterFacebookPinterestPrintLike this:Like Loading...	Tags: eierwit, meringue, meringuekoek, neute, okkerneut, pekanneut, sjokolade, suiker	Comments
Dis nou parstyd in die Durbanville Wynvallei waar ek woon. Dit gee my die idee om ‘n oesgebak te maak waar druiwe die kroon dra – ek doop dit Fees van die Druif Kaaskoek. Die resep is ‘n aanpassing van die macadianeut- en heuningkaaskoek in my Huiskok Glanskok Kookboek. In hierdie oesweergawe kom allerhande dinge in wat van die wingerdstok af kom: In die romerige vulsel kom sultanas wat in verjuice gekook is. Dit verteenwoordig die vorige jaar se oes. Om hierdie jaar se oes te herdenk word die kaaskoek versier met druiwekorrels wat in heuning en verjuice karamelliseer – ‘n verwysing na die versengende hitte wat gewoonlik met parstyd te paard gaan. Verjuice is ook ‘n produk van die druif (die groen, ongefermenteerde sap net nadat dit gepars is). Die neute tussen die kors en vulsel sorg vir kraak en tekstuur.
Recent Posts	Hertzoggies en ander politieke koekies